Diari Oficial de la Generalitat Valenciana


Sumari del DOGV 9831, del 18-04-2024 (2024/3223)

RESOLUCIÓ de 10 d'abril de 2024, de la Presidència de la Generalitat, per la qual es qualifica la Mancomunitat de la Canal de Navarrés com a mancomunitat d'àmbit comarcal.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3223


Data del document
:   10-04-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat

RESOLUCIÓ de 10 d'abril de 2024, de la Presidència de la Generalitat, per la qual es qualifica la Mancomunitat de la Canal de Navarrés com a mancomunitat d'àmbit comarcal. [2024/3223]  
Amb data 21 de març de 2023, el Ple de la Mancomunitat de la Canal de Navarrés va acordar, per unanimitat, que suposa la majoria absoluta del nombre legal de membres d'esta mancomunitat, sol·licitar de la Generalitat la qualificació com a mancomunitat d'àmbit comarcal i l'autorització excepcional d'adhesió a la mancomunitat de l'Ajuntament d'Estubeny, a l'empara de la Llei 21/2018, de 16 d'octubre, de la Generalitat, de mancomunitats de la Comunitat Valenciana.  
Per mitjà de l'acord del seu òrgan plenari, pres en la sessió del 21 de març de 2023, la mancomunitat va aprovar definitivament la modificació estatutària necessària per a l'adaptació a l'esmentada llei i per a la qualificació d'àmbit comarcal, modificació que va ser publicada en el Diari Oficial de la Generalitat Valenciana número 9737, d'1 de desembre de 2023, en l'annex de la Resolució de 28 de novembre de 2023, del director general d'Administració Local.  
Rebuda la sol·licitud i els documents que acrediten el compliment de tots els requisits per a la qualificació d'àmbit comarcal, la Direcció General d'Administració Local ha sotmés a informació pública esta sol·licitud en el Diari Oficial de la Generalitat Valenciana número 9748, de 19 de desembre de 2023, durant un mes, sense que s'haja produït cap manifestació o al·legació sobre este tema.  
Per això, de conformitat amb el que es disposa en els articles 12, 13, 14 i 15 de la Llei 21/2018, de 16 d'octubre, de la Generalitat, de mancomunitats de la Comunitat Valenciana; d'acord amb les competències atribuïdes en l'article 2 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i en aplicació de l'apartat tercer de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, resolc:  
  
Primer  
Qualificar la Mancomunitat de la Canal de Navarrés com a mancomunitat d'àmbit comarcal, i autoritzar l'adhesió a esta mancomunitat del municipi d'Estubeny.  
  
Segon  
Disposar la publicació de la present resolució en el Diari Oficial de la Generalitat Valenciana i inscriure-la en el Registre d'Entitats Locals de la Comunitat Valenciana.  
  
Contra esta resolució, que posa fi a la via administrativa, es podrà interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, es podrà interposar un recurs de reposició davant el mateix òrgan que ha dictat l'acte en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no serà possible interposar recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
Tot això sense perjudici que s'utilitze qualsevol altra via que es considere oportuna.  
  
València, 10 d'abril de 2024.- El secretari autonòmic de Presidència (p. d. R 08.11.2023; DOGV 9723, 13.11.2023): Cayetano García Ramírez.